ผู้ถือหุ้น TMILL โหวตรับปันผล 0.13 บ. รับทรัพย์ 25 พ.ค.นี้
ผู้ถือหุ้น TMILL โหวตรับปันผลอัตราหุ้นละ 0.13 บาท กำหนดจ่ายเงินปันผลวันที่ 25 พ.ค.66
ผู้ถือหุ้น TMILL โหวตรับปันผลอัตราหุ้นละ 0.13 บาท กำหนดจ่ายเงินปันผลวันที่ 25 พ.ค.66
2 พ.ค. 2566

บริษัท ที เอส ฟลาวมิลล์ จำกัด (มหาชน)  หรือ TMILL โรงงานโม่แป้งสาลีรายใหญ่และมีเทคโนโลยีการผลิตที่ทันสมัยที่สุดในประเทศ  นำโดย นายปรีชา อรรถวิภัชน์  ประธานกรรมการ พร้อมด้วยคณะกรรมการ คณะเจ้าหน้าที่บริหาร  จัดประชุมสามัญผู้ถือหุ้นประจําปี 2566  ณ ห้องประชุมใหญ่ ชั้น 4 บริษัท ที เอส ฟลาวมิลล์ จำกัด (มหาชน) และในรูปแบบการประชุมผ่านสื่ออิเล็กทรอนิกส์ (E-meeting) เพื่อพิจารณารายงานผลการดำเนินงานบริษัทในรอบปี 2565
โดยบริษัทสามารถทำรายได้สูงสุดเป็นประวัติการณ์ตั้งแต่เปิดดำเนินงานมา 15 ปี ขณะที่หนึ่งในวาระสำคัญ คือ การจ่ายเงินปันผลเป็นเงินสดจากกำไรสุทธิประจำปี 2565 ในอัตราหุ้นละ 0.13 บาท คิดเป็นเงิน 51,826,327.93 บาท โดยมีกำหนดจ่ายเงินปันผลในวันพฤหัสบดีที่ 25 พฤษภาคม 2566 รวมถึงวาระอื่นๆ ซึ่งที่ประชุมมีมติอนุมัติเห็นชอบทุกวาระตามที่คณะกรรมการบริษัทเสนอ
 